สวัสดีครับ ช่วงนี้ผมมีตุ่มเหมือนมดกัดไม่มีหัว ขึ้นที่บริเวณอัณฑะครับ คันเป็นระยะ ยิ่งเกายิ่งคัน ขึ้นทีละประมาณ4-5เม็ดครับ พอยุบมันก็ไปขึ้นตำแหน่งใหม่ครับ
สวัสดีค่ะ ตุ่มที่บริเวณอัณฑะ คัน ดังกล่าวมา อาจจะเกิดจากตุ่มจากผื่นผิวหนังอักเสบจากภูมิแพ้ หรือการแพ้สัมผัสสารที่แพ้ ผื่นจากการถูกแมลงบางชนิดที่จำเพาะต่อบริเวณอวัยวะเพศเช่นโลน เห็บกัด การติดเชื้อราที่เยื่อบุอวัยวะเพศ ผดร้อน หรือเป็นโรคติดต่อทางเพศสัมพันธ์เช่นหนองใน แผลริมอ่อน เริมแต่มักทำให้เจ็บระคายเคืองมากกว่าจะคันเป็นหลักเบื้องต้นใช้น้ำเปล่าสะอาดล้างภายนอก พยายามไม่ไปแกะเกาบริเวณที่เป็นเพื่อลดโอกาสการติดเชื้อแบคทีเรียซ้ำซ้อน งดการมีเพศสัมพันธ์ ใส่เสื้อผ้าระบายอากาศได้ดีไม่อับชื้น รักษาความสะอาดที่บริเวณอวัยวะเพศ กินยาแก้แพ้แก้คันเพื่อบรรเทาอาการได้เบื้องต้นควรไปพบแพทย์เพื่อตรวจเพิ่มเติมหากตุ่มคันลุกลาม เป็นหลายตำแหน่ง ไม่หายขาด ร่วมกับตรวจคัดกรองโรคติดต่อทางเพศสัมพันธ์ไปด้วย